**Dodatok č. 1/2017 k VZN č. 1/2004 Obce Hrachovo o určení obvodu Základnej školy s Materskou školou Sama Vozára Hrachovo**

Návrh VZN vyvesený na úradnej tabuli obce 11. 08. 2017

Schválené VZN vyvesené na úradnej tabuli obce 26. 08. 2017

Schválené VZN zverejnené na internetovej stránke obce 26. 08. 2017

Dátum nadobudnutia účinnosti schváleného VZN 09. 09. 2017

Obecné zastupiteľstvo v Hrachove podľa § 11 ods. 4 písm. g) Zákona SNR č. 369/1990 Zb. o obecnom zriadení v znení neskorších zmien a doplnkov a v súlade s ustanovením § 8 zákona č. 596/2003 Z. z. o školstve a školskej samospráve a o zmene a doplnení niektorých zákonov sa uznieslo dňa 25. 08. 2017 na tomto

**dodatku č. 1/2017 k všeobecne záväznému nariadeniu č. 1/2004:**

**Čl. I.**

Ostáva nezmenený.

**Čl. II.**

**Určenie školského obvodu**

**1.)**  Na území obce Hrachovo a jej miestnych častí Svetlá sa určuje školský sa určuje školský obvod základnej školy takto:

Základná škola s Materskou školou Sama Vozára v Hrachove tvorí školský obvod:

- celé územie obce Hrachovo,

- celé územie obce Kociha,

- celé územie obce Vyšný Skálnik,

- celé územie obce Nižný Skálnik,

- celé územie obce Veľké Teriakovce,

- celé územie obce Selce,

- celé územie obce Rimavské Zalužany.

**2.)** Žiak, ktorý ma trvalé bydlisko v obci Hrachovo, Kociha, Vyšný Skálnik, Nižný Skálnik, Veľké Teriakovce, Selce, Rimavské Zalužany, plnia školskú dochádzku v Základnej škole s Materskou školou Sama Vozára Hrachovo.

**Bod 3.) ostáva nezmenený.**

**Čl. III.**

**Záverečné ustanovenia**

1. Dodatok č. 1/2017 k VZN č. 1/2004 bol schválený uznesením Obecného zastupiteľstva v Hrachove dňa 25. 08. 2017, uznesením č. 09/08//2017. VZN č. 1/2004 obce Hrachovo bol schválený dňa 26. 03. 2004.
2. Účinnosť nadobúda 15. dňom po jeho vyhlásení.

..............................................

Ondrej Knechta

starosta obce